laion/Wikipedia-Exotic huggingface dataset:
יוסף ביגון

הרב יוסף ביגון (תרס"א, 1901 – תמוז תש"ב, 1942) היה איש תנועת המוסר ואיש חינוך יהודי ליטאי שפעל בפולין. כיהן כמשגיח בישיבת עץ חיים בהיידה שבבלגיה. נספה בשואה. נולד בויסוקי שבליטא הפולנית. בתקופת מלחמת העולם הראשונה למד בישיבת רמיילס שבווילנה, בשנות ה-20 למד בישיבת גרודנה ובישיבת מיר, והיה מתלמידי המשגיח הרב ירוחם ליבוביץ. בשנות ה-30 עבר להתגורר בוורשה והיה פעיל מאוד בתחום החינוך היהודי והתורני בעיר. במשך תקופה התגורר בקרקוב, ואף בה המשיך בפעילותו החינוכית והמוסרית. בקרקוב לימדה אשתו, חנה לבית גרוספלד, בסמינר למורות "בית יעקב". וגם הוא היה פעיל בסמינר הזה, וברשת החינוך של "בית יעקב" בפולין כולה. היה בקשר קרוב עם האדמו"ר רבי משה'ניו פרידמן מבויאן-קראקא. באותה תקופה העלה על הכתב, ביידיש, תוכנית הצלה רוחנית חינוכית לנוער היהודי בזמננו והפיץ אותה במטרה לעודד נדיבים יהודים בארצות הברית לממנה. לימים היא יצאה כחיבור בעברית, תחת השם "עינא פקיחא" - "הבו גודל", בעריכתו ותרגומו של תלמידו אליהו כי טוב. ראש ישיבת עץ חיים בהיידה שבבלגיה, הרב שרגא פייבל שפירא, הזמינו לכהן כמשגיח בישיבתו. במשך תקופה הוא שהה בישיבה ומסר שיחות מוסר לתלמידים. היה בקי בתורת הרמח"ל. בשנת 1934 ההדיר והוציא לאור את ספרו של הרמח"ל "דרך השם", והוסיף עליו את פירושו "אור הדרך" וכן "שבילי הדרך" – מקבילות משאר ספרי הרמח"ל. בשנת 1936 הוציא לאור את "ילקוט ידיעות האמת" בשני חלקים, הכוללים כמה מספרי הרמח"ל. נספה במחנה ההשמדה אושוויץ, בתחילת חודש תמוז תש"ב (1942). יוסף ביגון (1901-1942), דף שער בספרייה הלאומית מאיר וונדר, אנציקלופדיה לחכמי גליציה, ח"א, תשל"ח. עמ' 478.
אייזיאה מוסטפא

אייזיאה מוסטפא (באנגלית: Isaiah Mustafa; נולד ב-11 בפברואר 1974) הוא שחקן אמריקאי ושחקן פוטבול לשעבר. מוסטפא ידוע בתור הדמות הראשית בסדרת פרסומות הטלוויזיה של חברת "אולד ספייס". אייזיאה מוסטפא נולד למשפחה מוסלמית בעיר פורטלנד, אורגון, הצעיר מבין שבעה ילדים לשהידה מוסטפא-דייוויס ולג'ון וואלי מוסטפא, אשר החזיקו וניהלו שירות לימוזינות בשנות השמונים המוקדמות. מוסטפא למד היסטוריה באריזונה. בשנת 2000 החזיק במסעדה אשר נקראה "Jo Jo's Barbecue" שנסגרה מאז. מוסטפא הוא חובב קומיקס דגול, חיבתו וידיעתו הגדולה בקומיקס עזרה לו לזכות בשעשועון טלוויזיוני בארצות הברית בסכום של 47,000$ מה שעזר לו להגשים את חלומו להפוך לשחקן טלוויזיה. מוסטפא אפילו כינה את ביתו על שמה של הדמות הידועה מסדרת הקומיקס באטמן, הארלי קווין. בתיכון שיחק מוסטפא כדורסל והתחרה בתחרויות ריצה, הוא לא שיחק פוטבול בתיכון, אך נבחן לנבחרת הפוטבול בקולג' בניסיון להשיג מלגת ספורט, הוא התקבל לנבחרת והתקדם בה. לאחר שעבר לאוניברסיטה, התקבל גם שם לנבחרת הפוטבול, אך שם, לאור עימות עם מאמנו, הוא לא שותף במשחק במשך כל שנתו הראשונה ונותר לשבת על הספסל. בשנת 1997 שיחק גם במשחק ה-"rose bowl" האמריקאי. אף שמוסטפא ציפה להתחיל בקריירת משחק טלוויזיונית אחרי סיום הלימודים, מצא אותו סוכן ספורט והציע לו לנסות להתקבל לליגת הפוטבול האמריקאית. קבוצת הפוטבול טנסי טייטאנס החתימה את מוסטפא לקבוצת האימונים שלה, אחר כך שלחה אותו לקבוצה ברצלונה דראגונס ב-1998. אחרי עונה בקבוצות האימון של האוקלנד ריידרס והקליבלנד בראונס, הוא הלך למחנה האימונים של הסיאטל סיהוקס בשנת 2000. אחרי שסיים את מחנה האימונים פתח מוסטפא בקריירת משחק, כשחקן בסדרות טלוויזיה קטנות, הוא התפרסם באופן פתאומי בפברואר 2010 אחרי שהפך לשחקן הראשי בסדרת הפרסומות של חברת אולד ספייס: "הגבר שהגבר שלך יכול להריח כמוהו" שכללה בעיקר את המונולוגים שלו. אחר כך, פתח מוסטפא בשלושה ימים שבהם הוא צילם סרטונים הומוריסטים ואישיים שלו ביוטיוב כדמות מהפרסומת של אולד ספייס, עונה לסלבריטאים ששאלו אותו שאלות ברשתות חברתיות. מוסטפא חתם על חוזה עם NBC והופיע בסרט "איך להיפטר מהבוס". הנחה את הערב המיוחד של TBS שבו בחרו את הפרסומות המצחיקות לשנת 2010 ולשנת 2011. בשנת 2011 שיחק בסרטו של טיילר פרי "המשפחה הגדולה והמאושרת של מדיאה". בשנת 2012 שיחק בסרט הקומדיה "קרועים על כל הראש" לצידן של ג'ניפר הדסון וקייט אפטון. בשנת 2013 שיחק מוסטפא בפרסומת לבירה הישראלית "מכבי", ושיחק בסרט המתח האמריקאי "קראש" בכיכובו של לוקאס טיל. בתחילת שנת 2016 התחיל לשחק בסדרת הפנטזיה "ציידי הצללים" ברשת Freeform את תפקידו של לוק גראווי איש הזאב, תפקיד אשר גילם למשך כל שלוש עונות הסדרה עד לסיומה ב-2019. ב-2019 שיחק בסרט האימה "זה: חלק 2". מדיה וקבצים בנושא אייזיאה מוסטפא בוויקישיתוף אייזיאה מוסטפא, ברשת החברתית אקס (טוויטר) אייזיאה מוסטפא, ברשת החברתית אינסטגרם אייזיאה מוסטפא, במסד הנתונים הקולנועיים IMDb (באנגלית) אייזיאה מוסטפא, באתר AllMovie (באנגלית) אייזיאה מוסטפא, באתר Rotten Tomatoes (באנגלית) אייזיאה מוסטפא, במסד הנתונים הקולנועיים KinoPoisk (ברוסית)
טין (קומונה)

טין (בצרפתית: Tignes) היא עיירה הממוקמת בעמק Tarentaise שבמחוז סבואה שבאלפים הצרפתים. טין נודעת בעיקר בשל אתר הסקי המשותף לה ולעיירה ואל דיזר – Espace Killy, הכולל 300 קילומטר של מסלולי סקי. באולימפיאדת החורף 1992 ריכזה טין את אירועי הגלישה בסגנון חופשי, וכן אירחה את משחקי החורף הפאראלימפיים בשנת 1992. בטין קיימים 5 כפרי נופש הממוקמים בגבהים שונים עד לגובה 2,100 מטר מעל לגובה פני הים. לאחר מלחמת העולם השנייה צרפת נזדקקה לחשמל, והוחלט לבנות סכר הידרו-אלקטרוני בשם טין דאם (Tignes Dam) בעמק איזר. בתוצאה מכך העיירה טין שקעה במימי האגם שיצר הסכר בשנת 1952. פעם בעשר שנים מרוקנים את האגם שמאחורי הסכר לשם עבודות תחזוקה והעיירה המוצפת מתגלה. לאחר שקיעת העיירה הוחלט לפתח אתר סקי באגם העליון (Le Lac). האתר פותח בעיקר בשנות ה-60 וניתן לראות את ההשפעה מתקופה זו בצורת הבנייה במקום. במהלך השנים ניסתה העיירה לשקם את המראה שלה למראה מודרני יותר, עם הצלחות מוגבלות. התכונה הבולטת של טין היא מרחבי הגלישה שלו. 300 ק"מ של מסלולים רחבים המחוברים עם עמק איזר, וגם שטחים גדולים שאינם מיועדים לגלישה להנאת המתארחים (שטחי אוף-פיסט). בנוסף ניתן למצוא באתר מערכת של 96 רכבלים וגונדולות ורכבת סקי תת-קרקעית שמעבירה למסלולי הסקי 200 גולשים ב-5 דקות. את מערכות המעליות בטין מפעילה חברת STGM משנת 1967. מסלולי הגלישה בטין מגיעים גם לגובה של 3,030 מטר מה שהופך אותם לאידיאליים לגלישה. באתר נמצא גראן מוט (Grand Motte), קרחון המתנשא לגובה 3,456 מטר ולכן הוא מושלג בכל ימות השנה. בשטחו של הקרחון יש 20 מסלולי סקי, 12 מעליות וסנופארק. בעיירה הגבוהה ביותר בטין – ואל קלארה (Val Claret) אפשר למצוא שפע של חנויות, מקומות בילוי ופעילויות רבות. מדיה וקבצים בנושא טין בוויקישיתוף אתר האינטרנט הרשמי של טין (בצרפתית) אתר האינטרנט הרשמי של טין (בצרפתית) טין, ברשת החברתית LinkedIn טין, סרטונים בערוץ היוטיוב כרמית וייס, ‏אתר הסקי טין – שלג גם בקיץ, באתר GoTravel
אריה לייבוש הלברשטאם

האם התכוונתם ל... אריה לייבוש הלברשטאם (הראשון) – אביהם של האדמו"ר הרב חיים הלברשטאם (הדברי חיים) ושל הרב אביגדור הלברשטאם, רב העיר דוקלה. אריה לייבוש הלברשטאם (צאנז-ז'מיגרד) – אדמו"ר בחסידות צאנז-ז'מיגראד. אריה לייבוש הלברשטאם (דוקלה) – רב העיר דוקלה, נכדו של הרב חיים הלברשטאם.
ג'ייד רמזי

ג'ייד ניקול רמזי (באנגלית: Jade Nicole Ramsey נולדה ב־10 בפברואר 1988 בבורנמות', דורסט) היא שחקנית אנגלייה הידועה בעיקר בתפקידה כפטרישיה ויליאמסון בסדרת הטלוויזיה של ניקלודיאון "בית אנוביס". לרמזי יש אחות תאומה זהה, ניקיטה רמזי. רמזי הופיעה בסרט המאפיה שבו היא ואחותה שיחקו את חברות האספסוף "ברית התאומים". היא גם הייתה כוכב-שותף כג'ין במופע הקומדיה "Twinny Somethings" עם אחותה. עבודת המשחק המקצועית הראשונה שלה הייתה "X Men 2" כתאומה x-קיד. כיום היא מככבת בסדרת הטלוויזיה של ניקלודיאון, "בית אנוביס", כפטרישיה ויליאמסון, שבו היא הופיעה עד וכולל העונה השלישית. אחותה התאומה עשתה הופעת אורח כאחותה התאומה של פטרישיה, פייפר. פטרישה הופיעה גם בתשעים דקות ספיישל של בית אנוביס, 'אבן הבוחן של רא' שהוקרן לראשונה בארבע עשרה ליוני, 2013 בבריטניה. ב-2013 רמזי קיבלה תפקיד ראשי בסרט האימה 'Silver Falls' לצד אחותה, ניקיטה רמזי. הן ישחקו כאחיות תאומות, הת'ר והולי דאל. ג'ייד רמזי, ברשת החברתית פייסבוק ג'ייד רמזי, ברשת החברתית אקס (טוויטר) ג'ייד רמזי, במסד הנתונים הקולנועיים IMDb (באנגלית) ג'ייד רמזי, באתר AllMovie (באנגלית) ג'ייד רמזי, במסד הנתונים הקולנועיים KinoPoisk (ברוסית)
דאנלופ

דאנלופ (אנגלית: Dunlop), הוא מותג בינלאומי המשמש מספר חברות מתחומים שונים, בעיקר בייצור צמיגים וציוד לספורטאים. חברת דאנלופ המקורית נוסדה בממלכה המאוחדת ב-1889 כדי לייצר צמיגי אופניים על פי הפטנט של הממציא הסקוטי ג'ון בויד דאנלופ, שהגה את רעיון הצמיג המתנפח. החל משנות ה-20 של המאה ה-20 התרחבה החברה לתחומי ייצור נוספים לאחר רכישה של חברות אחרות. בין התחומים היו ביגוד, הנעלה ותעשיית התעופה. כניסת החברה להפקת צמג (לטקס) הובילה לעיסוק בתחומים נוספים כמחבטי טניס וכדורי גולף. רוב שנותיה נקראה החברה בשם Dunlop Rubber. בשנת 1984 נקלעה החברה לקשיים והחלה בתהליך מכירה ופירוק. החטיבה האמריקנית הופרדה לחברה עצמאית, תחת בעלות הנהלתה. ב-1985 נמכרה דאנלופ לחברה הבריטית BTR שמכרה את עסקי הצמיגים לחברת סומיטומו היפנית שצמחה בעצמה מתוך חברה בת של דאנלופ ביפן. סומיטומו רכשה את החברה האמריקנית שנה לאחר מכן. מיזם משותף בין חברת גודייר האמריקנית לסומיטומו אחראי מאז 1999 על ייצור רוב צמיגי דאנלופ בארצות הברית, אירופה ויפן, ומספר חברות נוספות ממשיכות לייצר צמיגים תחת שם זה לשווקים מקומיים אחרים. גודייר מחזיקה ב-75 אחוז מהבעלות ועסקי החברה המשותפת מנוהלים בארצות הברית. החברה מייצרת צמיגים למכוניות ספורט, למכוניות מרוץ, לאוטובוסים ולמשאיות. ייצור מוצרי הספורט נחלק מאז 1985 בין כמה יצרנים המחלקים ביניהם את השוק האמריקני, האירופי, דרום-מזרח אסיה ושווקים מקומיים נוספים. חברת SRI Sports הנמצאת בבעלות חברת הגומי היפנית סומיטומו אחראית לייצור בדרום-מזרח אסיה ובמיזם משותף לייצור עבור השוק האמריקני. המוצרים העיקריים של SRI קשורים לטניס וגולף, בהם נעשה שימוש בגומי. תחת מותג דאנלופ מיוצר ביגוד וציוד לספורטאים כגון: חולצות ספורט, נעלי ספורט, נעלי טניס, כדורי טניס, מחבטי בייסבול, מחבטי גולף, מחבטי טניס, נעליים לרכיבה על סקייטבורד, כדורי סל, צמיגים לאופניים, חולצות פולו לטניסאים, נעלי כדורסל ומכשירי ספורט. מדיה וקבצים בנושא דאנלופ בוויקישיתוף אתר האינטרנט הרשמי של דאנלופ (באנגלית) דאנלופ, באתר אנציקלופדיה בריטניקה (באנגלית) ערך זה הוא קצרמר בנושא חברות. אתם מוזמנים לתרום לוויקיפדיה ולהרחיב אותו.
הפיגוע בשוק מחנה יהודה (2002)

הפיגוע בשוק מחנה יהודה בשנת 2002 היה פיגוע התאבדות שבוצע בידי גדודי חללי אל-אקצא של הפת"ח ב-12 באפריל 2002, בתחנת אוטובוס הנמצאת בכניסה לשוק מחנה יהודה בירושלים. בפיגוע נרצחו 6 בני אדם, ונפצעו כ-80. ביום שישי, 12 באפריל 2002, זמן קצר לאחר השעה 16:00, עת השוק המה קונים לקראת יום השבת, ענדליב חליל פטפטה, בת 20 מהכפר פג'אר שמדרום לבית לחם, פוצצה מטען חבלה שהיה מוסתר על גבה בתחנת אוטובוס של קו 6, הנמצאת בכניסה לחלקו החיצוני של השוק. פטפטה הפעילה את המטען בשעה שהאוטובוס הגיע לתחנה. בפיגוע נרצחו 6 איש, ביניהם שני אזרחים סינים, ונפצעו כ-80, רבים מהם בני נוער ותיירים. בשעת הפיגוע ראש עיריית ירושלים דאז, אהוד אולמרט, היה בשוק. לא הוכח ניסיון ישיר לפגיעה בראש העיר, שלא נפגע בפיגוע. מזכיר המדינה האמריקאי קולין פאוול שהה באותה שעה בישראל, וקיבל עדכון מיידי על האירוע. זמן קצר לאחר הפיגוע, גדודי חללי אל-אקצא, הזרוע הצבאית של ארגון הפת"ח, קיבלו אחריות על הביצוע, ומסרו את שמה של מבצעת הפיגוע. במהלך מבצע חומת מגן נתפס מתכנן הפיגוע, מועתז מוחמד עבדאללה הימוני, בן 21 מאזור חברון, על ידי גורמי הביטחון. לאחר חקירת גורמי הביטחון, נמסר גם כי בהכנת הפיגוע היו מעורבים אזרחים ישראלים ממוצא ערבי, אשר סייעו למחבלת להגיע למקום האירוע. שניים מהם הורשעו בבית משפט ישראלי באשמת פגיעה בביטחון המדינה, ונגזרו עליהם עונשי מאסר. ניסן כהן, 57, רמות ילנה קונרב, 43, פסגת זאב רבקה פינק, 75, ירושלים סוהילה חושי, 47, גילה צ'ונמל לין, 34, אזרח סין קסיניאנג צ'אי, 32, אזרח סין הפיגוע בשוק מחנה יהודה (1997) אפרת וייס, פיגוע התאבדות בשוק מחנה יהודה בירושלים, באתר ynet, 13 באפריל 2002 כתב עתי"ם, ‏שלוש שנות מאסר לצעירה מסכנין שלא מנעה את הפיגוע בשוק מחנה יהודה בירושלים באפריל 2000, באתר גלובס, 15 בינואר 2003 נעצר האחראי והמכוון של פיגוע ההתאבדות בשוק מחנה יהודה ב-12 באפריל 2002 באתר משרד ראש הממשלה אפרת וייס, פיגוע התאבדות בשוק מחנה יהודה בירושלים, באתר ynet, 13 באפריל 2002 במהלך מבצע חומת מגן נעצר האחראי והמכוון של פיגוע ההתאבדות בשוק מחנה יהודה ב-12 באפריל 2002 אשר כתוצאה ממנו נהרגו ארבעה ועשרות נפצעו, באתר משרד ראש הממשלה כתב עתי"ם, ‏שלוש שנות מאסר לצעירה מסכנין שלא מנעה את הפיגוע בשוק מחנה יהודה בירושלים באפריל 2000, באתר גלובס, 15 בינואר 2003 אתר לזכר האזרחים חללי פעולות האיבה, באתר web.archive.org, ‏2012-03-21 אתר לזכר האזרחים חללי פעולות האיבה, באתר web.archive.org, ‏2012-03-21 אתר לזכר האזרחים חללי פעולות האיבה, באתר web.archive.org, ‏2012-03-21 אתר לזכר האזרחים חללי פעולות האיבה, באתר web.archive.org, ‏2012-03-21 אתר לזכר האזרחים חללי פעולות האיבה, באתר web.archive.org, ‏2012-03-21 אתר לזכר האזרחים חללי פעולות האיבה, באתר web.archive.org, ‏2012-03-21
הפיגוע בשוק מחנה יהודה

האם התכוונתם ל... הפיגוע בשוק מחנה יהודה (1968) הפיגוע בשוק מחנה יהודה (1997) הפיגוע בשוק מחנה יהודה (2002)
גיב (משחקי מחשב)

גיבים (מאנגלית: Gibs, קיצור ל-Giblets) הם חלקי הגוף - איברים פנימיים, עצמות, גפיים של דמות במשחק מחשב הנשארים לעיתים לאחר שהיא מתפוצצת, לרוב על ידי רימון יד (Frag) או תחמושת נפיצה אחרת, אך הגיב יכול לנבוע לעיתים גם מנפילה קטלנית או Telefrag. זהו סלנג של גיימרים שפירושו "חלקים (רסיסים/שאריות) של אנשים". את המונח טבע לראשונה אדריאן קארמק, אחד ממייסדי חברת id Software. משתמשים במילה כדי לתאר אויב שלא רק מת (לרוב כשנורה למוות מתחמושת רגילה) על ידי "סתם פראג" (באנגלית: Frag) אלא גם התפוצץ, והעיף חלקי גוף בכל האזור. להרוג מישהו באופן זה נקרא לבצע בו גיב (או, על ידי אנשים רבים, "לעשות גיב" - To gib someone). ביצוע גיב באויב נחשב להישג גדול מאשר הריגתו בדרך רגילה. רוב המשחקים אינם מתייחסים לאופן ההריגה (הריגה רגילה או ביצוע גיב מקבלים ניקוד זהה), אך יש כבוד מסוים על ביצוע גיב, ואף אלמנט מסוים של השפלת היריב. עם זאת, ישנם משחקים המתייחסים לשני האופנים בצורה שווה מבחינת ניקוד, אך מודיעים כשמישהו נהרג באמצעות גיב. כמו כן, במשחקים מסוימים דוגמת Quake 2, עשיית גיב לאויב היא במקרים רבים הכרחית - כדי למנוע ממפלצות עם כוחות ריפוי להחזיר את האויב מן המתים. ישנה מחלוקת על דרך הביטוי הנכונה למונח. קארמק, כמו גם אנשים אחרים ששמעו את המונח, מבטאים זאת ג'יב (Jib), בעוד שכמות עצומה של אנשים שרק קראו את המונח באינטרנט מבטאים זאת גיב (Gib). עקב העובדה שמספרם של האנשים בקבוצה השנייה גדול יותר, צורת הביטוי הנפוצה יותר היא "גיב" והיא גם המקובלת יותר כיום. גיבים מופיעים בעיקר במשחקי פעולה בגוף ראשון בהם המטרה היא להרוג כמה שיותר אויבים בלי להיהרג בעצמך. אחד המשחקים הראשונים בהם הופיע הגיב היה דום, ומאז הופיעו הגיבים במשחקים רבים אחרים. גיבים מופיעים גם בסוגות אחרות כגון "משחק המכות" מורטל קומבט. רוב ההתייחסות לגיבים מופיעה במשחקי רשת מרובי שחקנים, ולא במשחק לשחקן יחיד, ולרוב במשחקים מסוג Deathmatch בהם המטרה היא להרוג מספר רב ככל האפשר של אויבים בפרק זמן נתון. ברוב משחקי המחשב הגיבים נעלמים (לרוב כשהשחקן אינו מסתכל) על מנת לחסוך זמן עיבוד ולמנוע ירידה בקצב הפריימים לשנייה. בכמה משחקים קיימת אפשרות הגיב המיידי (Instagib). כשאפשרות זו מופעלת, כל פגיעה עם כל נשק תגרום לגיב מידי של השחקן הנפגע.
מערכת פוספוטרנספראז

מערכת פוספוטרנספראז (phosphotransferase system או PTS), מערכת בחיידקים האחראית על צריכת סוכרים שבה מקור האנרגיה הוא פוספואנולפירובט (PEP). מערכת זו היא מערכת מרובת רכיבים, שבה משתתפים אנזימים המצויים על פני הממברנה ואנזימים הנמצאים בציטופלסמה. דוגמה למערכת זו אופיינה ונחקרה ב-E. coli. מערכת פוספוטרנספראז מעורבת בהעברת סוכרים שונים, בהם גלוקוז, מנוז, פרוקטוז וצלוביוז, אל תוך תא החיידק. סוכרי PTS עשויים להיות שונים בין קבוצות חיידקים שונים, בהתאם למקורות הפחמן הנפוצים בסביבה שבה התפתחו החיידקים. קבוצת הפוספוריל ב-PEP מועברת אל הסוכר הנצרך דרך מספר חלבונים. קבוצת הפוספוריל מועברת מ-PEP לאנזים EI וממנו ל-HPr, אנזימים אלו כלליים לסוגי סוכר שונים. בהמשך המסלול נמצא EII שמקבל את קבוצת הפוספוריל בשייר היסטידין שמור - חלק זה של המערכת ספציפי יותר לסוגי הסוכר המוכרים. באנזים EIIB מועברת קבוצת הפוספריל לרוב לשייר ציסטאין, ולעיתים להיסטידין. למצב הזרחון של EIIA עשוי להיות תפקיד בקרתי, לדוגמה: בריכוזי גלוקוז נמוכים, EIIA מזורחן מצטבר וזה משפעל את האנזים אדנילט ציקלאז הקשור לממברנה. ריכוז ה-cAMP בתא עולה, ובעקבות זאת מופעל חלבון CAP (‏catabolite activator protein) המעורב ברפרסיה קטבולית (ראו: אופרון הלקטוז). בריכוזי גלוקוז גבוהים, EIIA מצוי בעיקר בצורה לא מזורחנת, ובעקבות זאת מעוכבים אדנילט ציקלאז, גליצרול קינאז, לקטוז פרמאז ומלטוז פרמאז.
הבנק המרכזי של קטר

הבנק המרכזי של קטר (בערבית: مصرف قطر المركزي; בתעתיק מדויק: מצרף קטר אלמרכזי) הוא הסמכות המוניטרית העליונה והבנק המרכזי באמירות קטר. הבנק נוסד במקור במטרה להחליף את "הסוכנות המוניטרית של קטר", אשר היא עצמה החליפה את "מועצת המטבע של קטר ודובאי", אשר נוסדה ב-13 במאי 1973, זמן קצר לאחר שדובאי הצטרפה לאיחוד האמירויות הערביות וניתקה עצמה מהמדיניות המוניטרית הבריטית שהתקיימה בעבר באזור. בתאריך 5 באוגוסט 1993, הסוכנות המוניטרית של קטר הפכה לבנק המרכזי של קטר. ריאל קטרי אתר האינטרנט הרשמי של הבנק המרכזי של קטר (בערבית) http://www.bis.org/publ/bppdf/bispap17j.pdf http://www.pjsymes.com.au/articles/Qatar.htm ערך זה הוא קצרמר בנושא בנקים ובנושא קטר. אתם מוזמנים לתרום לוויקיפדיה ולהרחיב אותו.
קרסטין גרפרקס

קרסטין גרפרקס (בגרמנית: Kerstin Garefrekes;‏ נולדה ב-4 בספטמבר 1979) היא כדורגלנית גרמנייה המשחקת כחלוצה. גרפרקס נולדה ב-1979 בעיר איבנבירן שהייתה אז תחת שלטון גרמניה המערבית. ב-1986 היא החלה לשחק במספר קבוצות מקומיות, עד שב-1998 היא עברה לקבוצת הבונדסליגה, הייקה ריינה. עונה לאחר מכן היא ירדה עם קבוצתה לליגה השנייה, אך בעונה שאחר כך, היא כבר שבה עימה לבונדסליגה. בעונת 2003/04 סיימה גרפרקס כמלכת השערים של הליגה (26 כיבושים), והובילה את הייקה ריינה עד למקום השלישי - דירוג השיא של הקבוצה בכל הזמנים. עונה לאחר מכן, היא חתמה בקבוצת הצמרת פרנקפורט, איתה זכתה להצלחה רבה. בעונתה הראשונה בפרנקפורט היא כבשה 12 שערים, והובילה ביחד עם בירגיט פרינץ ורנטה לינגור את הקבוצה לזכייה באליפות גרמניה. עונה לאחר מכן, היא זכתה עם הקבוצה בגביע אופ"א - טורניר הכדורגל החשוב ביותר בקרב הקבוצות האירופאיות. בצמד משחקי הגמר של הטורניר, ששוחקו נגד טורבינה פוטסדאם, כבשה גרפרקס שער אחד ופרנקפורט ניצחה בסיכום 2-7. עונה לאחר מכן, היא זכתה עם פרנקפורט בדאבל, וביססה את עצמה כאחת מהשחקניות הגרמניות הטובות ביותר בליגה. עונת 2007/08 הייתה עונת השיא של גרפרקס בפרנקפורט, כשבסופה זכתה הקבוצה בטרבל. באותה עונה היא כבשה בליגה 13 שערים, ואף כבשה את אחד מהשערים בגמר הגביע הגרמני נגד זארבריקן. בגמר גביע אופ"א נגד אומאו השוודית, שימשה גרפרקס כקפטנית הקבוצה והובילה אותה לניצחון 3-4 בסיכום שני המשחקים. שנתיים לאחר מכן סיימה גרפרקס כסגנית מלכת השערים של הבונדסליגה (19 שערים), מיד אחרי אינקה גרינגס. עונה אחר כך, היא וחברתה לחוד - בירגיט פרינץ, כבשו 23 שערים כל אחת, והובילו את פרנקפורט לשיא הקבוצה בשערים בעונה אחת - 103 כיבושים. למרות ההישג, פרנקפורט סיימה רק במקום השני בליגה, מיד אחרי יריבתה המסורתית - טורבין פוטסדם. בנובמבר 2001 ערכה גרפרקס את הופעת הבכורה שלה בנבחרת גרמניה במשחק נגד הולנד. שנתיים לאחר מכן, היא הייתה חלק מרכזי בזכייה של גרמניה בגביע העולמי שנערך בארצות הברית. היא פתחה בחמישה מתוך ששת משחקיה של גרמניה בטורניר, וכבשה ארבעה שערים. באליפות אירופה שנערכה ב-2005 באנגליה היא לא כבשה אף שער, אך היא פתחה במשחק הגמר בו ניצחה גרמניה 1-3 את נורווגיה. בגביע העולם 2007, פתחה גרפרקס בכל ששת משחקיה של גרמניה וכבשה שני שערים, כולל את השער הראשון ברבע הגמר נגד צפון קוריאה. במשחק הגמר נגד ברזיל, שיחקה גרפרקס במרכז הקישור הגרמני, ועזרה לנבחרתה לנצח 0-2 ולזכות בפעם השנייה ברציפות בגביע העולם. במשחקי המוקדמות של אליפות אירופה 2009, הייתה גרפרקס הכובשת המצטיינת (9 שערים) של הנבחרת הגרמנית והובילה את גרמניה להעפלה לטורניר בלי לשמוט אף נקודה. בטורניר הגמר, זכתה גרמניה בפעם החמישית ברציפות בתואר אלופת אירופה לאחר ניצחון 2-6 בגמר על אנגליה. בשנת 2011, אירחה גרמניה את גביע העולם, אולם הודחה כבר ברבע הגמר על ידי יפן. גרפרקס כבשה שני שערים במהלך הטורניר ונבחרה לקבוצת המצטיינות של האליפות, לצד שמות כמו מרטה, הומארה סאווה ואבי וומבאך. מדיה וקבצים בנושא קרסטין גרפרקס בוויקישיתוף קרסטין גרפרקס, באתר Soccerdonna (בגרמנית) קרסטין גרפרקס, באתר Soccerway קרסטין גרפרקס, באתר WorldFootball.net קרסטין גרפרקס, באתר FootballDatabase.eu פרופיל באתר ההתאחדות הגרמנית רשומת משחקיה הבינלאומיים באתר פיפ"א
היפוקמפ

היפוקמפ הוא ירח של כוכב הלכת נפטון, שהתגלה ביולי 2013. את הירח גילה מארק ר׳ שואוולטר(אנ') ממכון SETI מסריקות של טלסקופ החלל האבל מהשנים 2004–2009 והוא נרשם בשם S/2004 N 1 עד ששונה להיפוקמפ, על שם יצור מיתולוגי בשם היפוקמפוס, בפברואר 2019. הירח משלים סיבוב אחד סביב נפטון כל 22 שעות ו־28.1 דקות. היפוקמפ הוא הירח ה־14 הידוע של נפטון, והקטן מבין ירחיו. בשל קוטנו לא ניתן היה לזהותו בסריקות של הגשושית וויאג'ר 2 משנת 1989. את הירח גילה שואוולטר ב־1 ביולי 2013. הסריקות שמהן נתגלה היפוקמפ היו פתוחות לציבור, כך שכל אחד יכול היה לאתרו. מדיה וקבצים בנושא היפוקמפ בוויקישיתוף רויטרס, ירח חדש התגלה לכוכב הלכת נפטון, באתר הארץ, 16 ביולי 2013 איתי נבו, ‏ירח חדש לנפטון-רהב, באתר "הידען", 16 ביולי 2013 NASA, Hubble Discovers a New Moon around Neptune Kelly Beatty, Neptune's Newest Moon, 15 July 2013, Sky & Telescope
סלפוס

סלפוס (באיסלנדית: Selfoss) היא עיירה בדרום איסלנד, בירת מחוז סוד'ורלנד והיישוב הגדול ביותר במועצה האזורית אאורבורג (Árborg). העיירה מרוחקת כ-50 קילומטרים מהבירה רייקיאוויק, והיא שוכנת על גדת נהר אולפוסה (Ölfusá). סלפוס היא העיירה הגדולה ביותר בדרום איסלנד, ונחשבת למרכז מסחרי חשוב באזור. בשנת 2011 התגוררו בעיירה 6,512 תושבים. כביש הטבעת עובר בעיירה ומקשר אותה לשאר חלקי המדינה. לשדה התעופה של העיירה שני מסלולי חצץ, אורכו של הארוך בהם 1,060 מטרים. קבוצת הכדורגל של העיירה; UMF סלפוס, משחקת, בליגה האיסלנדית השנייה, מועדון הכדורסל של העיירה, משחק בליגות הנמוכות. מדיה וקבצים בנושא סלפוס בוויקישיתוף אתר האינטרנט הרשמי של סלפוס
קבוצת שבת

בתורת הקבוצות, קְבוּצַת שֶׁבֶת היא קבוצה הנחתכת עם כל קבוצה סגורה ולא חסומה. במובנים מסוימים, קבוצות השבת ממלאות תפקיד דומה לקבוצות ממידת לבג חיובית בקטע [0,1], כאשר הקבוצות הסגורות והלא חסומות ממלאות בהקשר הזה את התפקיד של הקבוצות ממידה 1. נניח כי κ {\displaystyle \kappa } סודר מקופינליות לא בת מנייה (בדרך כלל מניחים כי κ {\displaystyle \kappa } מונה סדיר). קבוצה C ⊂ κ {\displaystyle C\subset \kappa } תקרא סגורה, אם לכל α < κ {\displaystyle \alpha <\kappa } sup C ∩ α = α ⇒ α ∈ C {\displaystyle \sup C\cap \alpha =\alpha \Rightarrow \alpha \in C} C תקרא לא חסומה אם sup C = κ {\displaystyle \sup C=\kappa } . קבוצה S היא קבוצת שבת או קבוצה סטציונרית אם היא נחתכת עם כל קבוצה סגורה ולא חסומה. הדרישה על הקופינליות של κ {\displaystyle \kappa } נועדה להבטיח כי אוסף הקבוצות הסגורות והלא חסומות יהווה מסנן (לשם הדיוק, יש לאמר כי אוסף הקבוצות שמכילות סל"ח הוא מסנן). בהתאם, אוסף הקבוצות שהן אינן שבת הוא אידיאל. כאשר הקופינליות של κ {\displaystyle \kappa } היא בת מנייה, קל למצוא זוג קבוצות סגורות ולא חסומות שחיתוכן ריק (לדוגמה, עבור κ = ω {\displaystyle \kappa =\omega } קבוצות המספרים הזוגיים וקבוצת המספרים האי זוגיים שתיהן סגורות ולא חסומות ובעלות חיתוך ריק). חיתוך של שתי קבוצות שבת יכול להיות ריק - למשל, קבוצת כל הסודרים מקופינליות ω {\displaystyle \omega } ב- ω 2 {\displaystyle \omega _{2}} וקבוצת כל הסודרים מקופינליות ω 1 {\displaystyle \omega _{1}} ב- ω 2 {\displaystyle \omega _{2}} הן שתיהן קבוצות שבת וחיתוכן הוא ריק. למעשה, תוצאה חזקה יותר מתקיימת: רוברט סולוביי הוכיח בשנת 1971 כי כל קבוצת שבת במונה סדיר κ {\displaystyle \kappa } ניתנת לפיצול ל- κ {\displaystyle \kappa } קבוצות שבת זרות. טענה זו דורשת את אקסיומת הבחירה - במודל של AD, מסנן הקבוצות הסגורות והלא חסומות ב- ω 1 {\displaystyle \omega _{1}} הוא על-מסנן (כלומר, כל קבוצה שם היא סל"ח או משלימה של סל"ח). ברור כי לא ניתן לפצל את κ {\displaystyle \kappa } ליותר מ- κ {\displaystyle \kappa } קבוצות זרות (במובן הזה המשפט של סולביי אופטימלי). שאלה קשה יותר היא האם ניתן לפצל את κ {\displaystyle \kappa } ליותר מ- κ {\displaystyle \kappa } קבוצות שבת שחיתוך של כל שתים מהן הוא לא קבוצת שבת. במילים אחרות, האם באלגברה הבוליאנית של אוסף כל תתי הקבוצות של κ {\displaystyle \kappa } מודולו אידיאל הקבוצות שאינן שבת יש אנטי שרשרת בעוצמה גדולה מ- κ {\displaystyle \kappa } . גיטיק ושלח הוכיחו כי לכל מונה גדול או שווה מ- ω 2 {\displaystyle \omega _{2}} (המונה הלא בן-מנייה השני) קיים אוסף כזה. בכיוון השני שלח הוכיח כי מתיישב, תחת הנחת קיום מונה גדול מתאים (מונה וודין), כי לא קיים אוסף כזה כאשר κ = ω 1 {\displaystyle \kappa =\omega _{1}} . למת פודור
מהירות ניפוץ

מהירות ההתפוצצות או מהירות הנפץ, הידוע גם בראשי התיבות VoD ‏(Velocity of Detonation), היא המהירות בה חזית גל ההלם עוברת דרך חומר הנפץ בעת ניפוץ. הנתונים רשומים עבור חומרים ספציפיים הם לרוב הערכה גסה המבוססת על התנהגות גז בתנאי צ'פמן-ז'וגה הקשה למדידה בפועל. מהירויות התפוצצות תמיד מהירות יותר ממהירות הקול באותו החומר. אם חומר הנפץ מוגבל בתנועתו בזמן ההתפוצצות, כמו בירי תותח, הכוח שנוצר ממורכז על שטח קטן בהרבה, דבר שגורם להעלאת לחץ. מכאן שמהירות ההתפוצצות באוויר הפתוח נמוכה יותר מהתפוצצות בתנאים מגבילים ב-70% עד 80%. מהירויות ההתפוצצות האופייניות של גזים נעות בין 1,800 ל-3,000 מטרים לשנייה ושל מוצקים בין 4,000 ל-10,300 מטרים לשנייה. פיצוץ ניפוץ (דטונציה)